Tort "Hello Kitty" 

Ingrediente:
● Smantana dulce 32%(dorna/milli) - 1 l  (plus cacao si colorant natural roz(eu am gasit unul de sfecla rosie) pentru decorul colorat.)
● Mascarpone - 500 g 
● Zahar pudra - 2 pahare  (pentru a bate frisca)
● Morcovi - 300 g 
● Nuci - 100 g 
● Faina alba calitate superioara - 320 g 
● Oua - 5 buc 
● Zahar - 300 g 
● Ulei de floarea soarelui - 240 ml 
● Bicarbonat de sodiu - 1 lingurita 
● Praf de copt - 1.5 lingurite 
● Sare - 0.5 lingurite 
● Scortisoara - 1.5 lingurite 
● Esenta de vanilie - 1 buc 

Mod de preparare:
1. Pregatim blatul pentru tort:
- Morcovul se da prin razatoarea marunta.
2. - Nucile se calesc putin in tigaie, aveti grija sa nu le ardeti.
3. - Faina se amesteca cu bicarbonatul, praful de copt, sarea si scortisoara.
4. Intr-un bol puneti ouale, adaugati zaharul si vanilia - le bateti spuma alba cu mixerul.
5. Apoi adaugati cate putin ulei si continuati sa mixati pana se incorporeaza complet.
6. Adaugati compozitia de faina, amestecati cu un tel sau usor cu mixerul.
7. Urmeaza morcovul si nucile, amestecati.
8. Turnati aluatul intr-o forma de cuptor(la mine este cu 28cm diametru) asternuta cu hartie de copt.
Puneti la cuptor pentru 45 minute la 180 grade, pana trece testul scobitorii.
9. Lasati sa se raceasca complet.
10. Acum trecem la partea cu montarea tortului:
In primul rand va recomand sa desenati un cap de Hello Kitty pe o hartie de copt, ca inspiratie puteti folosi multe desene pe care le gasiti in Google Images.
La noi cel mai bun la desen este tati, deci lui i-a revenit si sarcina :)
Apoi taiati desenul si veti avea forma buna pentru a taia corect pandispanul.
11. Dupa ce ati scos pandispanul racorit din tava puneti pe el forma taiata din hartie si urmand conturul taiati la fel marginile pandispanului.
12. Apoi taiati pandispanul in 3 foi(sau 2).
13. Pentru crema  de frisca se bate smantana cu cele 2 pahare de zahar pudra(urmati instructiunile de aici).
14. Pentru a unge tortul am facut o crema de mascarpone:
- se bate bine cu mixerul branza, se adauga cate putin 5 linguri de frisca batuta anterior, sa se incorporeze bine.
Nu exagerati cu batutul ca poate sa se taie sau se face unt, bateti doar pana se incorporeaza.
Restul de frisca se foloseste la ornat tortul.
15. Pe platoul de tort se pune prima foaie de tort taiata anterior(nu uitati sa asterneti hartie de copt pe margini).
Se unge din abundenta cu crema de mascarpone.
16. La fel se pun si restul foilor, nivelati bine crema deasupra si pe bordurile tortului.
17. Acum trecem la partea cea mai fina a lucrarii - ornarea.
Bordurile se decoreaza cu stelute de frisca.
18. Pentru a face fundita am amestecat 1 lingurita de pudra de sfecla rosie cu putina frisca.
Pudra de sfecla am gasit-o aici.
19. Cu un dui de floricele mai marunte am facut funditza(am facut conturul cu un cutit si apoi l-am umplut cu frisca roz).
20. Apoi am completat restul din suprafata de deasupra tortului cu floricele de frisca.
21. Pentru nas, ochi si mustati amestecati putina frisca cu 1 lingura de cacao.
22. Si desenati ochii, nasul si mustatile.
La mine nu au iesit chiar perfecte, dar a mers pentru prima data:)
Se scot marginile de hartie de copt.
23. Si gata tortul - bine de lasat 4-5 ore la rece sa se patrunda.
24. Si sectiunea promisa...
Pofta Buna!